ИНСТИТУТ ЗА ЈАВНО ЗДРАВЉЕ СРБИЈЕ 
„ДР МИЛАН ЈОВАНОВИЋ БАТУТ“
Број: 
Београд, 23.07.2026. године
На основу пројекта „Одржавање ниске преваленције HIV инфекције у Републици Србији“, који се финансира из средстава донације Глобалног фонда за борбу против АИДС-а, туберкулозе и маларије, Комисија за спровођење Јавног позива објављује:

ИЗМЕНУ И ПОЈАШЊЕЊЕ КОНКУРСНЕ ДОКУМЕНТАЦИЈЕ

за Јавни позив бр. GF-01/26
Врше се следеће измене и појашњења у тексту Јавног позива и конкурсне документације бр. GF-01/26:

1. Измена у вези са финансијским средством обезбеђења (Меница)

Одустаје се од захтева за достављање менице у фази подношења пријава. Подносиоци пријава НИСУ у обавези да уз пријавну документацију достављају бланко solo меницу, менично овлашћење, картон депонованих потписа нити потврду о регистрацији менице у Народној банци Србије.

Напомена: Бланко solo меница са пратећом документацијом доставља се искључиво од стране изабраних удружења/пружалаца услуга приликом закључења уговора, као средство обезбеђења за авансну исплату.

2. Измена у вези са статусно-правном документацијом (АПР)

У циљу смањења административних и финансијских трошкова подносилаца пријава, одустаје се од захтева за достављањем плаћеног Извода из регистра АПР-а у оригиналу.

Као доказ о регистрацији удружења (за носиоца пројекта и партнере), прихвата се фотокопија Решења или Извода из АПР-а (не старија од 6 месеци), уз бесплатно одштампану претрагу са званичног сајта АПР-а која потврђује тренутно активан статус удружења.

3. Појашњење у вези са Изјавом о партнерству са заводима/институтима

За пројекте који се реализују на територији више градова/округа, омогућено је достављање једне заједничке/обједињене Изјаве о партнерству на којој су наведени сви партнери (институти/заводи за јавно здравље) и потписана од стране њихових овлашћених лица, или појединачне изјаве за сваки институт/завод понаособ.

4. Појашњење у вези са навођењем чланова пројектног тима

За позиције чије ангажовање зависи од екстерних партнерских установа (попут лабораторијских техничара, здравствених радника и сл. из завода/института), у фази пријаве је довољно навести профил и потребне квалификације стручњака, уз напомену да ће конкретна имена и биографије бити комплетирани пре почетка активности на терену.

5. Појашњење у вези са сертификатима и едукаторима

Прихватају се сви сертификати и потврде о завршеним обукама издати од стране здравствених установа (Институт „Батут“, регионални заводи), као и стручних мрежа и удружења (ЈАЗАС, УСОП и др.). За лица која су у оквиру едукација учествовала у својству предавача/едукатора, умeсто сертификата о похађању прихвата се радна биографија (CV) са јасно наведеним референцама.

6. Продужење рока за подношење пријава

Због измена и појашњења конкурсне документације, рок за подношење пријава се продужава.

Нови рок за приспеће пријава на писарницу Института је 29.07.2026. године до 11:00 часова.

Све остале одредбе и услови Јавног позива остају неизмењени.

Комисија за спровођење јавног позива
Институт за јавно здравље Србије „Др Милан Јовановић Батут

